Struthio molybdophanes

Ny aotrisy sômaliana dia karazana vorona tsy manidina ao amin' ny fianakaviana Struthionidae. Atao hoe Struthio molybdophanes ny anarany ara-tsiansa. Karazana aotirisy heverina ho miavaka amin' ny aotrisy afrikana (Struthio camelus) izy io fa tsy zana-karazany nanomboka tamin' ny taona 2000.

Tsy mitovy amin' ny aotirisy afrikanina io aotirisy io, satria fotsy madio ny volon' ny rambony, fa tsy menamena. Ankoatra izany, ny tongony sy ny tendany dia volondavenona, fa tsy mavokely. Tsy misy volon-denda fotsy eo am-pototry ny tendany, mifanohitra amin' izay hita amin' ny  aotrisy afrikana. Na dia eo aza ireo fahasamihafana ireo dia tsy misy fahasamihafana lehibe amin' ny endrika ankapoben' ny vatany. Mirefy 200 ka hatramin' ny 240 sm ny haavony. Ny vavy sy ny zaany kely anefa dia mifanahaka tanteraka.

 Jereo koa 

 Struthio

 Struthio camelus